Regionerne har indgået en aftale med staten om regionernes økonomi for 2013. Aftalen betyder at region Nordjylland får ca. 35 millioner kroner mere end i 2012.

Med i aftalen ligger at regionerne skal udvikle sunhedsvæsenet, men det bliver en udfordring, da regionerne arbejder indenfor en stram budgetlov og andre mekanismer, der gør at økonomien skal holdes for enhver pris. - Det er en stram aftale, men set i lyset af den samlede nationale økonomiske situation er det dog en aftale, vi kan leve med. Aftalen vil sætte Regionsrådet på lidt af en manddomsprøve. Som politikere kommer vi til at træffe svære økonomiske valg og prioriteringer, så vi kan skabe de bedste økonomiske resultater for borgere og patienter inden for vores økonomiske råderum, siger regionsrådsformand Ulla Astman. Aftalen betyder blandt andet at regionen skal levere en øget indsats indenfor psykiatrien, levere mere sundhed for pengene og skabe en vækst i produktiviteten på to procent.